“ยุโรป” จ่อนำเข้าน้ำมันดิบจาก “UAE” ครั้งแรกในรอบ 2 ปี   
“ยุโรป” จ่อนำเข้าน้ำมันดิบจากสหรัฐอาหรับเอมิเรสต์ (UAE) ช่วงต้นเดือนพ.ค.นี้ เป็นครั้งแรกในรอบ 2 ปี เพื่อเป็นการหลีกเลี่ยงการจัดซื้อน้ำมันจากรัสเซีย
“ยุโรป” จ่อนำเข้าน้ำมันดิบจากสหรัฐอาหรับเอมิเรสต์ (UAE) ช่วงต้นเดือนพ.ค.นี้ เป็นครั้งแรกในรอบ 2 ปี เพื่อเป็นการหลีกเลี่ยงการจัดซื้อน้ำมันจากรัสเซีย
25 เม.ย. 2565

ผู้สื่อข่าวรายงานว่า บริษัทโททาลเอนเนอร์ยีส์ของฝรั่งเศสได้ทำการเช่าเรือบรรทุกน้ำมันเพื่อขนส่งน้ำมันดิบจากสหรัฐอาหรับเอมิเรสต์ (UAE) ไปยังยุโรปในช่วงต้นเดือนพ.ค. 2565 ซึ่งถือเป็นการขนส่งน้ำมันดิบจาก UAE สู่ยุโรปครั้งแรกในรอบ 2 ปี หลังอิตาลีนำเข้าน้ำมันดิบจาก UAE ครั้งสุดท้ายเมื่อเดือนพ.ค. 2563
ทั้งนี้ การหันมาพึ่งพาน้ำมันดิบจากตะวันออกกลางของยุโรปนั้นเกิดขึ้นหลังบรรดาผู้ซื้อในยุโรปหลีกเลี่ยงการจัดซื้อน้ำมันจากรัสเซีย หลังรัสเซียเปิดปฏิบัติการรุกรานยูเครนในช่วงปลายเดือนก.พ.ที่ผ่านมา
สำหรับเรือบรรทุกน้ำมันสุเอสแม็กซ์ มอสโก สปิริต (SUezmax Moscow Spirit) ที่โททาลเอนเนอร์ยีส์ทำการเช่าเอาไว้นั้นมีกำหนดจัดส่งน้ำมันดิบเกรดเมอร์เบินจากท่าเรือเยเบล ดานนาใน UAE ไปยังสหราชอาณาจักรในวันที่ 1-3 พ.ค.นี้
อีกทั้งยุโรปคาดการณ์ว่าจะนำเข้าน้ำมันดิบจาก UAE ตลอดช่วงหลายเดือนข้างหน้าเพื่อชดเชยการระงับการนำเข้าน้ำมันจากรัสเซีย ในขณะเดียวกันสหภาพยุโรป (EU) ได้เตรียมออกมาตรการคว่ำบาตรระลอกใหม่ต่อการนำเข้าน้ำมันรัสเซีย